Сaглeдaвaњe квaлитeтa рада интерне ревизије


	Извршен је преглед сaглeдaвaња квaлитeтa рада интерне ревизије у дванест корисника јавних средстава, за период од 1.1.2024. године до 30.9.2025. године у складу са чланом 83. став 2. тачка 1) Зaкoна o буџeтскoм систeму („Службени гласник РС” број: 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. зaкoн, 103/2015, 99/2016, 113/2017, 95/2018, 31/2019, 72/2019, 149/2020, 118/2021, 118/2021 (др. закон), 138/2022, 92/2023 и 94/2024), а у вези члана 11. и 12. Прaвилника o зajeдничким критeриjумимa зa oргaнизoвaњe и стaндaрдимa и мeтoдoлoшким упутствимa зa пoступaњe и извeштaвaњe интeрнe рeвизиje у jaвнoм сeктoру („Службени гласник РС” број: 99/2011, 106/2013 и 84/2023). 
	
Преглед сагледавања квалитета извршен је у:

· Граду Пирот,
· Јавном предузећу ,,Путеви Србије”,
· Акционарском друштву „Електропривреда Србије“,
· Акционарском друштву за управљање јавном железничком инфраструктуром „Инфраструктура железнице Србије“,
· Јавном предузећу „Србијашуме“,
· Републичком хидрометеоролошком заводу,
· Јавној медијској установи „Радио-телевизија Србије",
· Акционарском друштву за железнички превоз путника „Србијавоз“,
· Управи за аграрна плаћања, Министарство пољопривреде, шумарства и водопривреде,
· Управи царина, Министарство финансија
· Управи за трезор, Министарство финансија
· Управи за заједничке послове републичких органа.

	Преглед је обухватио проверу испуњености прописаних захтева за успостављање функције интерне ревизије, обухват ревизије, компетентност и обученост интерних ревизора, функционалну и организационалну независност интерне ревизије, повељу и етички кодекс интерне ревизије, познавање стандарда интерне ревизије, стратешке и годишње планове интерне ревизије, примене методологије рада интерне ревизије у ревизорским ангажманима, управљање ризиком интерне ревизије, интерне контроле квалитета, потреба за будућим обукама и чланства у струковним удружењима. 
Овај извештај формиран на основу појединачних прегледа у корисницима јавних средстава извршених од стране овлашћених интерних ревизора у јавном сектору, запослених у Сектору – Централна јединица за хармонизацију Министарства финансија, а сагледавање квалитета рада интерне ревизије града Пирот и Јавног предузећа ,,Путеви Србије” обавили су тимови којима руководи Сектор – Централна јединица за хармонизацију, по методу колегијалног прегледа (peеr review) у коме су учествовали и овлашћени интерни ревизори у јавном сектору из града Београда, града Ужица „Електродистрибуције Србије“ д.о.о. и „Електропривреде Србије“ а.д.

Јединице за интерну ревизију

	Начин успостављања функције интерне ревизије код корисника јавних средстава одређен је Правилником o зajeдничким критeриjумимa зa oргaнизoвaњe и стaндaрдимa и мeтoдoлoшким упутствимa зa пoступaњe и извeштaвaњe интeрнe рeвизиje у jaвнoм сeктoру („Службени гласник РС” број: 99/2011, 106/2013 и 84/2023) (у даљем тексту: Правилник ИР). У складу са Правилником ИР пoсeбнa функциoнaлнo нeзaвиснa oргaнизaциoнa jeдиницa зa интeрну рeвизиjу успoстaвљa сe код министарстава, градова и корисника јавних средстава који имају  више од 500 запослених. Јединица за интерну ревизију нe мoжe имaти мaњe oд три интeрнa рeвизoрa oд кojих je jeдaн рукoвoдилaц jeдиницe зa интeрну рeвизиjу. Брoj интeрних рeвизoрa код корисника јавних средстава oдрeђуje се интeрним oпштим aктoм - правилником о унутрашњем уређењу и системазацији радних места, нa oснoву прoцeнe ризикa, oбимa и слoжeнoсти пoслoвних прoцeсa, oбимa срeдстaвa кojимa рaспoлaжe и брoja зaпoслeних. 
	У корисницима јавних средстава, обухваћеним прегледом, успостављена је функција интерне ревизије одређивањем радних места за интерну ревизију у актима о унутрашњем уређењу и систематизацији радних места у складу са Правилником ИР, изузев код једног где руководилац јединице за интерну ревизију није директно одговарао руководиоцу корисника јавних средстава. Током трајања прегледа сaглeдaвaња квaлитeтa рада интерне ревизије, извршена је измена и усклађен је акт о унутрашњем уређењу и системазацији радних места са Правилником ИР и интерни ревизори су распоређени на одговарајућа радна места. У свим јединицама за интерну ревизију су систематизована радна места за интерне ревизоре са три и више извршилаца. Код два корисника јавних средстава јединица за интерну ревизију има попуњена само два радна места за интерне ревизоре. 
У корисницима јавних средстава који су обухваћени прегледом систематизовано је 82 радних места за интерне ревизоре, а запослено на дан 30.09.2025. године 62, од којих сви имају стечено звање овлашћени интерни ревизор у јавном сектору, изузев осам који су у процесу обуке за стицање звање овлашћени интерни ревизор у јавном сектору. Као разлог за непопуњена радна места наведен је недостатак одговарајућег кадра.
Неопходно је да у складу са својим кадровским капацитетима, корисници јавних средстава обезбеде извршиоце за послове интерне ревизије, како би се одржао континуитет ове функције и да би се суштински користила од стране руководилаца као алат за подршку управљања организацијом.

Обухват ревизије

	Успостављене јединице за интерну ревизију у свом обухвату имају све унутрашње организационе јединице и све индиректне кориснике у својој надлежности који нису успоставили сопствену интерну ревизију.

Компетентност и обученост интерних ревизора

	У корисницима јавних средстава који су обухваћени прегледом запослено је 62 интерна ревизора, од којих сви имају стечено звање овлашћени интерни ревизор у јавном сектору, изузев осам који су у процесу обуке за стицање звање овлашћени интерни ревизор у јавном сектору. Сви интерни ревизори испуњавају захтеве прописане чланом 3. Правилника ИР, у вези неопходне стручне спреме и радног искуства за систематизоване позиције у правилницима о унутрашњем уређењу и системазацији радних места. Интерни ревизори су похађали додатне обуке из области интерне ревизије, јавних финансија, рада јавне управе и специјализованих обука које су повезане са делатношћу организације у којој раде.

Функционална и организационална независност интерне ревизије

	Интерна ревизија код корисника јавних средстава који су обухваћени прегледом је успостављена као функционално и организационо независна, директно подређена руководиоцу корисника јавних средстава, што је и прописано у правилницима о унутрашњем уређењу и систематизацији радних места изузев код једног где руководилац јединице за интерну ревизију није директно одговарао руководиоцу корисника јавних средстава. Током трајања сaглeдaвaња квaлитeтa рада интерне ревизије, извршена је измена и усклађен је акт о унутрашњем уређењу и систематизацији радних места са Правилником ИР. Код свих корисника јавних средстава који су обухваћени прегледом интерна ревизија директно извештава руководиоца корисника јавних средстава. Планови интерне ревизије, извештаји о обављеним ангажманима интерне ревизије и извештаји о раду интерне ревизије, посебни су и независни од осталих делова организације. Средства за рад интерне ревизије, нису посебно исказана у финансијским плановима, већ су обухваћена у укупним расходима организације, а делимично су, код појединих, планирана само средства за стручно усавршавање интерних ревизора.
Неопходно је јасно исказивање потреба интерне ревизије као посебне функције у оквиру организације, како би у потпуности била препозната у поступку припреме и реализације финансијских планова, односно да средства за рад интерне ревизије буду исказана и да се прати њихово извршење. 

Повеља и етички кодекс интерне ревизије

	Све интерне ревизије имају повељу интерне ревизије потписану од стране руководиоца корисника јавних средстава и руководиоца интерне ревизије у којој су јасно дефинисане права и обавезе руководиоца корисника јавних средстава и интерних ревизора. Повеље се објављују на интранет, односно интернет странама. Интерни ревизори се у усменој комуникацији са субјектима ревизије на припремним састанцима позивају на повељу и по потреби је достављају субјекту ревизије. 
	Етички кодекс интерне ревизије имају све интерне ревизије, потписан од стране интерних ревизора. Етички кодекси су усклађени са моделом кодекса датим у Приручнику за интерну ревизију Министарства финансија, и у већини су задржане у датом генеричком облику. Етички кодекси, се објављују на интранет односно, интернет странама организације.
Неопходно је редовно вршити преглед повеље и ажурирања у складу са променама у организацији и релевантним прописима. Доступност повеље и етичког кодекса интерне ревизије свим руководиоцима и запосленима унутар организације омогућава да се јасно прикажу права, обавезе и овлашћења интерне ревизије и етичка правила рада и понашања интерних ревизора.

Познавање стандарда интерне ревизије

Сви интерни ревизори се упознати са Meђунaрoдним стaндaрдима прoфeсиoнaлнe прaксe интeрнe рeвизиje Институтa интeрних рeвизoрa (IIA), кроз процес обуке за стицање звања овлашћени интерни ревизор у јавном сектору и кроз Приручник за интерну ревизију Министарства финансија. Такође су упознати са доношењем нових Глобалних стандарда интерне ревизије Институтa интeрних рeвизoрa (IIA) у оквиру обуке коју је организовала Централна јединица за хармонизацију. 

Стратешки и годишњи планови интерне ревизије

	Јединице интерне ревизије код корисника јавних средстава који су обухваћени прегледом имају одобрен стратешки план за трогодишњи период од стране руководиоца корисника јавних средстава. У припреми стратешког плана интерни ревизори се консултују са вишим руководством (начелницима управа, извршним директорима и другим руководиоцима виших организационих целина у организацијама), али најчешће усмено на састанцима или путем електронске комуникације (електронска пошта) и не поседују увек ревизорски траг о донетим закључцима. Поједине јединице интерне ревизије у припреми стратешког плана нису приказали везу подручја за ревизију која ће бити предмет ревизије са изабраним корисницима јавних средстава – субјектима ревизије, а такође због недостатка образложења у појединим случајевима није јасна повезаност избора предмета и субјекта ревизије у годишњим плановима у односу на стратешки план интерне ревизије.
	Годишњи планови интерне ревизије су одобрени од руководиоца корисника јавних средстава и припремљени на основу стратешког плана. У припреми годишњег плана интерни ревизори се консултују са вишим руководством, али најчешће усмено на састанцима или путем електронске комуникације (електронска пошта) и не поседују у потпуности ревизорски траг о донетим закључцима. Измене годишњег плана су одобрене од стране руководиоца корисника јавних средстава.
	Извесна ограничења су исказана и у плановима јединца за интерну ревизију код којих је дошло до промене кадровске структуре због одласка искусних интерних ревизора и пријема нових који су укључени у процес обуке. Део јединица интерне ревизије је планирао извођење ревизија за праћење извршења препорука (,,follow up”), али у ограниченом обиму. Најчешћи разлог изостанка ових ревизија је мали број запослених ревизора у јединицама интерне ревизије, односно недовољан број расположивих ревизор-дана у односу на обухват ревизије. 
Неопходно је у поступку припреме планова документовати сваки појединачни корак и омогућити доступност усвојених планова вишим руководиоцима. У току припреме планова неопходно је приказати обављене консултације са свим вишим руководиоцима и мора се исказивати планирано ревизор-време за спровођење саветодавних ангажмана. На овај начин се подиже на виши ниво разумевања функције интерне ревизије и јавност рада интерне ревизије унутар организације, а тиме се доприноси јачању свести о потреби спровођења свих активности у систему интерне контроле од стране свих руководилаца и запослених.

Примена методологије рада интерне ревизије

	Интерни ревизори се у свом раду придржавају методологије рада, дате у Приручнику за интерну ревизију у јавном сектору. Свака појединачни ревизорски ангажман уверавања обавља се на основу припремљеног плана који детаљно описује предмет, циљеве, трајање, расподелу ресурса, ревизорски приступ, технике и обим провера. За сваки обављени ангажман уверавања саставља се ревизорски извештај који садржи резиме, циљеве и обим ревизије, налазе, закључке и препоруке, детаљни извештај, као и коментаре руководства субјекта ревизије. За сваки обављени ангажман уверавања интерни ревизори израђују радне папире ревизије који се чувају у досијеима ревизије, најчешће у папирном облику, а поједини ревизори их формирају у електронском облику. Код појединих интерних ревизија су уочени недостаци у повезивању радних докумената, најчешће када се ревизорски досијеи формирају у мешовитом папирном и електронском облику.  
У периоду сагледавања квалитета рада, јединице за интерну ревизију су обављале саветодавне ангажмане у ограниченом обиму. У већини случајева су интерни ревизори били ангажовани као чланови радних група без права гласа, ради давања савета током састанака ових радних група.  
У организацијама где је успостављен систем финансијског управљања и контроле, интерна ревизија је успоставила сопствене процедуре рада у складу са прихваћеним моделима за имплементацију ФУК-а.

Управљањем ризиком интерне ревизије

	Код корисника јавних средстава који су обухваћени прегледом где је успостављен процес управљања ризиком, ризици интерне ревизије су обухваћени регистрима ризика. Управљање ризицима ревизије је најчешће документовано у процедурама рада интерне ревизије или плановима интерне ревизије.

Интерна контрола квалитета

	Интерна контрола квалитета рада интерне ревизије врши се сталним надзором од стране руководиоца интерне ревизије и периодичним прегледима. У оквиру сваке појединачне ревизије руководилац ревизије надгледа ток ревизије, што се документује у радном папиру – Преглед ревизије. 
У јединицама интерне ревизије са више извршилаца стални надзор над радом се спроводи текућим прегледом, док је у јединицама са недовољним бројем интерних ревизора у оквиру јединице за интерну ревизију, овај поступак најчешће изостављен (руководилац интерне ревизије је истовремено и ревизор који је обавио ревизију) и није доследно формализован и документован.
Програм обезбеђења и унапређења квалитета рада интерне ревизије је развијен код четири јединице за интерну ревизију и у примени је код две, а код друге две се планира примена од 2026. године за 2025. годину. Код осталих јединица за интерну ревизију нису вршена периодична самооцењивања. 
Сагледавање квалитета рада интерне ревизије у претходном петогодишњем периоду вршена је од стране Централне јединице за хармонизацију код осам јединица за интерну ревизију.

Потребе за обукама

	Потреба за обуком интерних ревизора се најчешће исказује у оквиру годишњих планова. У директној комуникацији, током прегледа, интерни ревизори су исказали потребу за практичном обуком за вршење ревизије електронских информационих система, а такође и потребу директне размене искустава са колегама из организација сличне делатности и са колегама из других држава. Такође су истакли да су често онемогућени да похађају поједине обуке због недостатка средстава за ту намену у буџетима организације.
	Интерни ревизори су исказали потребу за систематским приступом у организацији обука од стране Централне јединице за хармонизацију и да је потребно додатно јачање постојеће добре неформалне сарадње са другим колегама и запосленим из Централне јединице за хармонизацију.

Чланство у струковним удружењима

	Седам интерних ревизора су чланови струковних удружења. Информације о променама у професији се прате путем обавештења Централне јединице за хармонизацију, објавама на релевантним интернет страницама, повременим учествовањем на струковним семинарима или праћењем on-line презентација и кроз неформалну комуникацију са колегама.




Преглед сачинио
Руководилац Групе за праћење квалитета рада интерне ревизије

1     Сaглeдaвaњe квaлитeтa рада интерне ревизије         Извршен је преглед  с a гл e д a в a њ а   кв a лит e т a   рада интерне ревизије  у  дванест   корисника јавних средстава , за период од  1.1 .2024. године до 30. 9.2025. године  у складу  са чланом 83. став 2. тачка 1)  Зaкoна o буџeтскoм систeму   („Службени гласник РС” број:  54/2009, 73/2010, 101/2010, 101/2011, 93/2012, 62/2013, 63/2013  -   испр., 108/2013,  142/2014, 68/2015  -   др. зaкoн, 103/2015, 99/2016, 113/2017, 95/2018, 31/2019, 72/2019,  149/2020, 118/2021, 118/2021 (др. закон), 138/2022, 92/2 023 и 94/2024) , а у вези члана 11.  и 12. Прaвилника o зajeдничким критeриjумимa зa oргaнизoвaњe и стaндaрдимa и  мeтoдoлoшким упутствимa зa пoступaњe и извeштaвaњe интeрнe рeвизиje у jaвнoм  сeктoру („Службени гласник РС” број: 99/2011, 106/2013 и 84/2023) .        Преглед сагледавања квалитета извршен је у:     -   Граду Пирот,   -   Јавном предузећу ,,Путеви Србије”,   -   Акционарском друштву „Електропривреда Србије“,   -   Акционарском друштву за управљање јавном железничком инфраструктуром  „Инфраструктура железнице Србије“,   -   Јавном предузећу „Србијашуме“,   -   Републичком хидрометеоролошком заводу,   -   Јавној медијској установи „Радио - телевизија Србије",   -   Акционарском друштву за железнички превоз путника „Србијавоз“,   -   Управи за аграрна плаћања,   Министарство пољопривреде, шумарства и  водопривреде,   -   Управи царина, Министарство финансија   -   Управи за трезор, Министарство финансија   -   Управи за заједничке послове републичких органа.       Преглед је обухватио проверу испуњености прописаних захтева за  успостављање  функције интерне   ревизиј е , обухват ревизије,  компетентност и обученост интерних  ревизора , функционалну и организационалну независност интерне ревизије,   повељу и  етички кодекс интерне ревизије,   познавање стандарда интерне ревизије,  стратешке и  годишње планове интерне ревизије , примене методологије  рада интерне ревизије   у  ревизорским ангажманима , управљ а ње   ризиком интерне ревизије, интерн е   контрол е   квалитета, потреба за будућим обукама и чланства у струковним удружењима.    Овај извештај формиран на основу појединачних прегледа   у корисницима јавних  средстава   извршени х   од стране  овлашћених интерних ревизора у јавном сектору,  запослених  у   Сектор у   –   Централна јединица за хармонизацију   Министарства финансија ,  а с агледавање квалитета рада интерне ревизије  г рада  Пирот и Јавног предузећа ,,Путеви  Србије”   обави ли су   тим ови   којим а   руководи Сектор  –   Централна јединица за  хармонизацију, по методу колегијалног прегледа (peеr review) у коме су учествовали и  овлашћени интерни ревизори у јавном сектору из   града Београд а , града Ужиц а   „Електродистрибуциј е   Србије“ д.о.о.  и   „Електропривред е   Србије“   а.д.     Јединице за интерну ревизију       Начин   успостављања  функције   интерн е   ревизиј е код корисника јавних средстава   одређен   је Правилник ом  o зajeдничким критeриjумимa зa oргaнизoвaњe и стaндaрдимa 

